પ્રશાંત દયાળ (મેરાન્યૂઝ.અમદાવાદ): 1985માં ભારતીય પોલીસ સેવામાં જોડાયેલા અમદાવાદના પોલીસ કમિશનર અનુપકુમાર સિંગ (એ કે સિંગ) રવિવારે તરત ક્રાઈમ બ્રાન્ચ દોડી આવ્યા હતા. અમદાવાદના સેટેલાઈટ વિસ્તારમાં પોતાની ઉપર ગેંગરેપ થયો તેવી ફરિયાદ કરનાર પીડીતાએ ક્રાઈમ બ્રાન્ચના સ્પેશીયલ પોલીસ કમિશનર જયેશ ભટ્ટ ઉપર આરોપ મુકયો હતો કે તેઓ તેના સ્વમાનને પીડા થાય તેવા પ્રકારના સવાલ પુછી રહ્યા છે અને તેને પોતાની મુળ ફરિયાદ બદલવા માટે દબાણ કરી રહ્યા છે.